આ વખતે પણ, કેટલાક અખબારો સિવાય મુખ્યપ્રવાહના માધ્યમોએ મોટા ભાગે એક્સપોઝની અવગણના કરી. ત્યારબાદ કેટલાક મિડિયા હાઉસ અદાલતમાં ગયા હતા, ટેપના વધુ પ્રસારને રોકવા માટે આદેશો મેળવ્યા અને કોબ્રાપોસ્ટને કાનૂની સૂચનાઓ મોકલવામાં આવી. કેટલાક સ્ટિંગમાં સંકળાયેલા રિપોર્ટરના મલીન ભૂતકાળના અહેવાલો લઈ આવ્યા અને ટેપની અધિકૃતતા વિશે પ્રશ્નો ઉઠાવ્યા. શું આવા સ્ટિંગ કરવા નૈતિક ગણાય, શું કોબ્રાપોસ્ટ ટેપ જેન્યુઇન છે અને શું એડિટ કરતી વખતે તેની સાથે છેડા થયા છે, જેવા મુદ્દાઓ અંગે ચોક્કસપણે ચર્ચા કરી શકાય છે. પરંતુ સ્ટિંગનો મુખ્ય ઉદ્દેશ્ય મીડિયા કંપનીઓના માર્કેટિંગ પ્રતિનિધિઓ અને ઉચ્ચ પદાધિકારીઓ રાજકીય એજન્ડાનો પ્રચાર કરવા માટે નાણાં સ્વીકારવા સુધી જઈ શકે છે તે હકીકતને ઉજાગર કરવાનો હતો. આ સ્ટિંગનો સૌથી મોટો આરોપ એ છે કે મીડિયા, અપવાદ સિવાય, સૌથી મોટી બોલી લગાવનારને વેચાઈ જાય છે. પછી તે કૉર્પોરેટ હોય, રાજકીય પક્ષ હોય કે કોર્પોરેટના ભંડોળથી ચાલતો રાજકીય પક્ષ હોય.